

**Аудандық мәслихаттың кейбiр шешiмдерiне өзгерiстер енгiзу туралы**

***Күшін жойған***

Қарағанды облысы Шет аудандық мәслихатының 2011 жылғы 3 маусымдағы N 32/331 шешімі. Қарағанды облысы Шет ауданының Әділет басқармасында 2011 жылғы 4 шілдеде N 8-17-121 тіркелді. Күші жойылды - Қарағанды облысы Шет аудандық мәслихатының 2012 жылғы 26 маусымдағы N 4/51 шешімімен

      Ескерту. Күші жойылды - Қарағанды облысы Шет аудандық мәслихатының 2012.06.26 N 4/51 шешімімен.

      РҚАО ескертпесі.

      Мәтінде авторлық орфография және пунктуация сақталған.

      Қазақстан Республикасының 2001 жылғы 23 қаңтардағы "Қазақстан Республикасындағы жергілікті мемлекеттік басқару және өзін-өзі басқару туралы" Заңына сәйкес Шет аудандық мәслихаты **ШЕШIМ ЕТТI:**

      1. Шет аудандық мәслихатының кейбiр шешiмдерiне осы шешiмнiң қосымшасына сәйкес өзгерiстер енгiзiлсiн.

      2. Осы шешiм алғаш ресми жарияланғаннан кейiн он күнтiзбелiк күн өткен соң қолданысқа енгiзiледi.

*Сессия төрағасы                            Б. Смағұлов*

*Мәслихат хатшысы                           Р. Мақсұтов*

Шет аудандық мәслихатының

2011 жылғы 03 маусымдағы

№ 32/331 шешiмiне

қосымша

 **Шет аудандық мәслихатының кейбiр шешiмдерiне өзгерiстердiң тiзбесi**

      Шет аудандық мәслихатының келесi шешiмдерiне өзгерiстер енгiзiлсiн:

      1. Шет аудандық мәслихатының 2010 жылғы 23 желтоқсандағы XXVIII сессиясының N 28/293 "Шет ауданының елді мекендерін көркейту және абаттандыру Ережесін бекіту туралы" шешіміне (Нормативтiк құқықтық кесiмдердi мемлекеттiк тiркеудiң тiзiлiмiне N 8-17-115 болып енгiзiлген, "Шет Шұғыласы" аудандық газетiнiң 2011 жылғы 24 наурыздағы N 12 (10.321) санында жарияланған) келесі өзгерістер:

      1) шешімнің тақырыбы келесі редакцияда мазмұндалсын:

      "Шет ауданының елді мекендерін көріктендіру Ережесін бекіту туралы";

      2) 1 тармақ келесі редакцияда мазмұндалсын:

      "1. Қоса беріліп отырған Шет ауданының елді мекендерін көріктендіру Ережесі бекітілсін.";

      3) көрсетілген шешіммен бекітілген, Шет ауданының елді мекендерін көркейту және абаттандыру Ережесінде:

      тақырыбы келесі редакцияда мазмұндалсын:

      "Шет ауданының елді мекендерін көріктендіру Ережесі";

      "Ереженің негізгі міндеттері" және "Ереженің мақсаттары" тараулары алынып тасталсын.

      2. Шет аудандық мәслихатының 2010 жылғы 23 желтоқсандағы XXVIII сессиясының N 28/295 "2011 жылға жер салығының базалық ставкаларын төмендетіп және жоғарылатып бекіту туралы" шешіміне (Нормативтiк құқықтық кесiмдердi мемлекеттiк тiркеудiң тiзiлiмiне N 8-17-114 болып енгiзiлген, "Шет Шұғыласы" аудандық газетiнiң 2011 жылғы 16 ақпандағы N 08 (10.316) санында жарияланған) келесі өзгерістер:

      1) шешімнің 2 тармағы алынып тасталсын;

      2) көрсетілген шешімге 1 қосымшаның 6 тармағы алынып тасталсын.

      3. Шет аудандық мәслихатының 2010 жылғы 23 желтоқсандағы XXVIII сессиясының N 28/297 "Шет ауданы бойынша тұрғын үй көмегін көрсету ережесін бекіту туралы" шешіміне (Нормативтiк құқықтық кесiмдердi мемлекеттiк тiркеудiң тiзiлiмiне N 8-17-113 болып енгiзiлген, "Шет Шұғыласы" аудандық газетiнiң 2011 жылғы 24 ақпандағы N 09 (10.317) санында жарияланған) келесі өзгерістер:

      көрсетілген шешіммен бекітілген Шет ауданы бойынша тұрғын үй көмегін көрсету Ережесінде 6 тармақтың 2) және 3) тармақшалары алынып тасталсын.

 © 2012. Қазақстан Республикасы Әділет министрлігінің «Қазақстан Республикасының Заңнама және құқықтық ақпарат институты» ШЖҚ РМК